Source: https://www.riigiteataja.ee/akt/103052019001
Timestamp: 2019-07-22 16:41:08+00:00

Document:
RT I, 03.05.2019, 1
Vastu võetud 26.04.2019 nr 40
Määrus kehtestatakse tervishoiuteenuste korraldamise seaduse § 42 lõigete 3 ja 6 ning § 592 lõike 2 alusel.
§ 1. Sotsiaalministri 17. septembri 2008. a määruses nr 53 „Tervise infosüsteemi edastatavate dokumentide andmekoosseisud ning nende esitamise tingimused ja kord“ tehakse järgmised muudatused:
1) paragrahvi 2 lõike 2 punktis 23, § 3 lõikes 23 ning § 5 lõikes 7 asendatakse sõnad „õendusabi ja koduõenduse“ sõnadega „õendusabiteenuse ja koduõendusteenuse“;
2) paragrahvi 2 lõiget 2 täiendatakse punktiga 25 järgmises sõnastuses:
„25) iseseisva statsionaarse õendusabiteenuse ja koduõendusteenuse õendusepikriis.“;
3) paragrahvi 3 täiendatakse lõikega 25 järgmises sõnastuses:
„(25) Iseseisva statsionaarse õendusabiteenuse ja koduõendusteenuse õendusepikriisi andmekoosseis on toodud määruse lisas 25.“;
4) paragrahvi 5 täiendatakse lõikega 8 järgmises sõnastuses:
„(8) Paragrahvi 2 lõike 2 punktis 25 nimetatud iseseisva statsionaarse õendusabiteenuse ja koduõendusteenuse õendusepikriisi esitavad tervishoiuteenuse osutajad tervise infosüsteemi hiljemalt 1. jaanuarist 2021. a.“;
5) määruse lisa 23 asendatakse käesoleva määruse lisaga 1;
6) määrust täiendatakse lisaga 25, mis on käesoleva määruse lisa 2.
§ 2. Sotsiaalministri 18. septembri 2008. a määruses nr 56 „Tervishoiuteenuse osutamise dokumenteerimise tingimused ja kord“ tehakse järgmised muudatused:
1) paragrahvi 30 lõike 3 sissejuhatavas lauses asendatakse sõna „õendusabile“ sõnaga „õendusabiteenusele“;
2) paragrahvi 1062 täiendatakse lõikega 21 järgmises sõnastuses:
„(21) Elektroonilise õendusloo koostamisel ei ole iga osa eraldi allkirjastamine nõutud kui teenuse osutaja infosüsteemis tagatakse kande teinud isiku ja kande tegemise aja selge eristatavus ja jälgitavus. Õendusloo lõplikul vormistamisel kinnitatakse õenduslugu koostaja allkirjaga. Elektroonilise õendusloo kinnitamisel võib digitaalse allkirja asendada asutuse digitaalse templiga, kui on eristatav selle koostanud isik.“;
3) paragrahv 1064 tekst sõnastatakse järgmiselt:
„(1) Õendusloo üldossa kantakse järgmised andmed:
(2) Tervishoiuteenuse osutaja andmete kandmine õendusloo üldossa ei ole kohustuslik, kui patsiendile vormistatakse sama tervishoiuteenuse osutamise kohta ka haiguslugu.“;
4) paragrahvi 1065 lõiget 1 täiendatakse punktiga 21 järgmises sõnastuses:
„21) metitsilliinresistentse stafülokoki (MRSA) kandlus, laiendatud toimespektriga beetalaktamaasi (ESBL) kandlus;“;
5) paragrahvi 1065 lõike 1 punkt 3 sõnastatakse järgmiselt:
„3) ravimiskeem;“;
6) paragrahvi 1065 lõike 1 punkt 8 tunnistatakse kehtetuks;
7) paragrahvi 1065 lõike 1 punkt 9 sõnastatakse järgmiselt:
„9) patsiendi seisundi kohta teavet andnud isiku ees- ja perekonnanimi ning kontaktandmed;“;
8) paragrahvi 1065 lõike 1 punktis 11, § 1066 lõike 1 punktis 7, § 1068 lõike 1 punktides 5 ja 6, § 1069 lõike 1 punktis 3 asendatakse sõnad „registreerimistõendi number“ sõnadega „tervishoiutöötaja registrikood“;
9) paragrahvi 1066 lõike 1 punkt 3 sõnastatakse järgmiselt:
„3) planeeritud õendustegevused (nt raviprotseduuride tegemine, terviseseisundi jälgimine dünaamikas, haiguspuhused õendustoimingud, patsiendi nõustamine);“;
10) paragrahvi 1066 lõige 2 sõnastatakse järgmiselt:
„(2) Õendusplaani kantakse täiendavad andmed patsiendi seisundi regulaarsel hindamisel ja seisundi muutumisel.“;
11) paragrahvi 1067 lõike 2 punkt 14 sõnastatakse järgmiselt:
„14) lamatise tekkimise aeg ja aste;“;
12) paragrahvi 1067 lõiget 2 täiendatakse punktidega 15–18 järgmises sõnastuses:
„15) ohutusmeetmete kasutamine;
18) kande tegemise kuupäev.“;
13) paragrahvi 10610 tekst sõnastatakse järgmiselt:
„(1) Õendusepikriisi vormistab õde, lähtudes tema käsutuses olevast teabest. Õendusepikriis sisaldab kokkuvõtet õendusloost ja soovitusi edasiseks.
(10) Iseseisva statsionaarse õendusabiteenuse ja koduõendusteenuse õendusepikriis tuleb edastada tervise infosüsteemi. Eraldi edastatav õendusepikriis kinnitatakse koostaja allkirjaga. Elektroonilise dokumendi puhul võib digitaalse allkirjastamise asendada asutuse digitaalse templiga, kui on eristatav selle koostanud isik.“;
14) paragrahvi 107 täiendatakse lõikega 7 järgmises sõnastuses:
„(7) Käesoleva määruse § 1065 lõike 1 punkti 21, § 1067 lõike 2 punkte 14–17 ning § 10610 lõikeid 3, 4, 6, 7, 9 ja 10 rakendatakse hiljemalt 1. jaanuarist 2021. a.“.
Lisa 1 Iseseisva statsionaarse õendusabiteenuse ja koduõendusteenuse saatekirja andmekoosseis
Lisa 2 Iseseisva statsionaarse õendusabiteenuse ja koduõendusteenuse õendusepikriisi andmekoosseis

References: § 42
 § 592

§ 1
 § 3
 § 5

§ 2
 § 1066
 § 1068
 § 1069
 § 1065
 § 1067
 § 10610